Ericu950/Stoicheia-meter-silver huggingface dataset:
ὃ δὴ καὶ ὁ Ἀπόστολος παρίστησιν εἰπών ·
ἔφθασεν δὲ ἐπ αὐτοὺς ἡ ὀργὴ εἰς τέλος .
πόθεν δὲ ἤμελλεν πληροῦσθαι τὰ ὄρη καὶ ἡ χώρα τῶν θνησιμαίων αὐτῶν ἑξῆς παρίστησιν διὰ τούτων .
πολεμικὴν παράταξιν καὶ ἔφοδον ἐθνῶν ὑπογράφει κατὰ τοῦ μὴ παραδεξαμένου τὸν καινὸν νόμον καὶ τὸν λόγον τοῦ κυρίου σαβαὼθ λαοῦ , παρίστησίν τε πόθεν τὰ ὄρη παρωξύνθη , μᾶλλον δὲ κατὰ τὸν Ἀκύλαν ἐκλονήθη , ἐταράχθη δὲ κατὰ τὸν Σύμμαχον .
πόθεν δὲ τὰ θνησιμαῖα αὐτῶν ἐγενήθη ὡς κοπρία ἐν μέσῳ ὁδοῦ διδάσκων , ὡς πάντα αὐτὰ αὐτοῖς συμβέβηκεν ἐκ τῆς τῶν πολεμίων ἐφόδου , ἣν οὐκ ἐξ ἑαυτῶν ἐποιήσαντο , θεὸς δὲ ἦγεν αὐτοὺς μονονουχὶ σύρων καὶ ἕλκων ἐπὶ τὴν τῶν κατηγορηθέντων πολιορκίαν .
τοῦτο γὰρ σημαίνει φάσκων ὁ λόγος ·
τοιγαροῦν ἀρεῖ σύσσημον ἐν τοῖς ἔθνεσιν τοῖς μακρὰν καὶ συριεῖ αὐτοὺς ἀπ ἄκρου τῆς γῆς .
σημαίνει δὲ διὰ τούτων τὸ Ῥωμαϊκὸν στρατόπεδον ἀπὸ τῶν δυτικῶν μερῶν ὁρμῆσαν κατὰ τῆς Ἰερουσαλήμ .
εἴ ποτε γοῦν Βαβυλωνίους ἢ Ἀσσυρίους βούλεται λέγειν , ὀνομαστὶ τούτων μνημονεύειν εἴωθεν ἢ τοὺς ἀπὸ βορρᾶ καλεῖ διὰ τὸ ἐν τοῖς βορειοτέροις τῆς Ἰουδαίων χώρας οἰκεῖν , νυνὶ δὲ ὥσπερ ἐν ἱστορίᾳ τῆς Ῥωμαϊκῆς παρατάξεως τὸ πλῆθος ἔθνη καλεῖ μακρὰν ἀφεστῶτα καὶ ἐν ἄκροις τῆς γῆς οἰκοῦντα 0 .
εἶτα διαγράφει θυμοὺς πολεμικῶν ἀνδρῶν , ἐμφαντικῶς τε παρίστησιν δοράτων καὶ ξιφῶν καὶ τῶν λοιπῶν πολεμικῶν ὅπλων , ἵππων τε πρὸς τούτοις καὶ ἁρμάτων παρασκευήν .
οἷς ἐπιλέγει περὶ μὲν τῶν πολιορκητῶν ·
ὁρμῶσιν ὡς λέοντες καὶ παρεστήκασιν ὡς σκύμνοι λέοντος 0 ·
καὶ ἐπιλήψεται καὶ βοήσει ὡς φωνὴ θαλάσσης κυμαινούσης 0 .
ἔνθα προσήκει ἐπιστῆσαι τὸν νοῦν , ὡς τὸ πλῆθος τῶν πολεμίων φωνῇ θαλάσσης κυμαινούσης ἐξομοιοῖ , ἵν εἴ ποτε λέγοιτό τινα τοιαῦτα ὡς περὶ θαλάσσης ἔχοιμεν , ἐντεῦθεν τῆς θεωρίας τὴν μαρτυρίαν ἐκλαμβάνειν .
ταῦτα μὲν οὖν εἴρηται περὶ τῶν πολιορκητῶν , περὶ δὲ τῶν πολιορκηθησομένων 0 ·
καὶ ἐμβλέψονται εἰς τὴν γῆν , καὶ ἰδοὺ σκότος σκληρὸν ἐν τῇ ἀπορίᾳ αὐτῶν 0 .
καὶ τοῦτο τέλος τῆς κατὰ Ὀζίαν τὸν βασιλέα προφητείας ἀρξαμένης μὲν ἀπὸ τοῦ 0 ·
ἄκουε , οὐρανέ , καὶ ἐνωτίζου , γῆ , ὅτι κύριος ἐλάλησεν , διαρκεσάσης δὲ μέχρι τῆς παρούσης περικοπῆς , δι ἧς ὁ τελευταῖος κατ αὐτῶν πόλεμος ἠπείληται καὶ τὸ ἐπελθὸν σκότος τοῖς παροξύνασιν τὸ λόγιον κυρίου καὶ μὴ θελήσασιν τὸν νόμον τῆς καινῆς αὐτοῦ διαθήκης παραδέξασθαι .
τὰ δ ἑξῆς τούτοις ἐπιφερόμενα μετὰ τὴν τελευτὴν Ὀζίου τοῦ βασιλέως θεωρεῖται ἐπὶ τῶν χρόνων Ἰωαθάμ ·
οὗτος γὰρ τὴν τοῦ Ὀζίου βασιλείαν διαδέχεσθαι ἱστορεῖται .
Αὐτὸς ὁ προφήτης τὸν κύριον σαβαὼθ ἐπὶ τὸν ναὸν αὐτοῦ , ὃν πολλάκις ἀνεκήρυξεν , αὐτοψίᾳ θεωρεῖ .
διεξέρχεταί τε τὰ προκείμενα ἐξ οἰκείου προσώπου , ὃ δὴ παρίστησιν ἐκ τοῦ ἐπιφέρειν ἑξῆς ·
καὶ εἶπον Ὦ τάλας ἐγώ , ὅτι κατανένυγμαι , ὅτι ἄνθρωπος ὢν καὶ ἀκάθαρτα χείλη ἔχων ἐμμέσῳ λαοῦ ἀκάθαρτα χείλη ἔχοντος ἐγὼ οἰκῶ καὶ τὸν βασιλέα κύριον σαβαὼθ εἶδον τοῖς ὀφθαλμοῖς μου ·
σαφῶς γὰρ ταῦτα τὸν ἄνθρωπον αὐτὸν παρίστησιν διηγούμενον , ἃ ἑώρακεν καὶ ὡς τὸν κύριον σαβαώθ , περὶ οὗ τὰ τοσαῦτα διὰ τῶν ἔμπροσθεν εἴρηται , τοῖς ὀφθαλμοῖς αὐτοῦ τεθέαται .
ἱστορεῖ δὲ καὶ τὸν χρόνον τῆς θεωρίας λέγων ·
καὶ ἐγένετο τοῦ ἐνιαυτοῦ , οὗ ἀπέθανεν Ὀζίας ὁ βασιλεύς , εἶδον τὸν κύριον σαβαὼθ καθήμενον ἐπὶ θρόνου ὑψηλοῦ καὶ ἐπηρμένου .
οἶμαι δὲ διὰ τούτων σαφῶς παρίστασθαι , τίς ποτ ἦν ὁ διὰ πάσης τῆς προφητείας δηλούμενος κύριος κύριος σαβαώθ , ὅπερ ἑρμηνεύεται κύριος στρατιῶν ἢ κύριος τῶν δυνάμεων .
ὁρώμενον γοῦν θεὸν εἰσάγει ·
καίτοι περὶ τῆς ἀγεννήτου θεότητος εἴρηται τό ·
θεὸν οὐδεὶς ἑώρακεν πώποτε ·
ὁ μονογενὴς υἱὸς ὁ ὢν εἰς τὸν κόλπον τοῦ πατρός , ἐκεῖνος ἐξηγήσατο .
αὐτός τε ὁ σωτὴρ διδάσκει ·
οὐχ ὅτι τὸν πατέρα ἑώρακέν τις , εἰ μὴ ὁ ὢν παρὰ τοῦ θεοῦ , οὗτος ἑώρακεν τὸν πατέρα 0 ·
οὐκοῦν ὁ νῦν τῷ προφήτῃ θεωρούμενος κύριος σαβαὼθ τῆς ἀγεννήτου καὶ ἀοράτου καὶ ἀκαταλήπτου θεότητος ἕτερος ἦν .
τίς δὲ οὗτος ἢ ὁ μονογενὴς θεὸς ὁ ὢν εἰς τὸν κόλπον τοῦ πατρός , ὃς ὑποκαταβαίνων τοῦ ἰδίου μεγέθους , σμικρύνων τε αὐτὸν ἐξ ἐκείνου ὁρατὸν καὶ καταληπτὸν ἀνθρώποις ἐποίει .
οὕτω γοῦν ὤφθη καὶ τῷ Ἀβραάμ , ὁπηνίκα εἶπεν αὐτῷ Τῷ σπέρματί σου δώσω τὴν γῆν ταύτην .
ἐπιλέγει οὖν ἡ γραφή ·
καὶ ᾠκοδόμησεν ἐκεῖ θυσιαστήριον τῷ κυρίῳ τῷ ὀφθέντι αὐτῷ , καὶ πάλιν ·
ἀβραὰμ ἐγένετο ἐτῶν ἐνενήκοντα , καὶ ὤφθη αὐτῷ κύριος , καὶ αὖθις 0 ·
ὤφθη κύριος τῷ Ἀβραὰμ πρὸς τῇ δρυῒ τῇ Μαμβρή .
καὶ περὶ τοῦ Ἰσαὰκ εἴρηται ·
καὶ ἐπορεύθη , καὶ ἀνέβη ἐπὶ τὸ φρέαρ τοῦ ὅρκου , καὶ ὤφθη κύριος αὐτῷ ἐν τῇ νυκτὶ ἐκείνῃ , καὶ αὖθις ἐπὶ τοῦ Ἰακὼβ εἴρηται ·
ἐγώ εἰμι ὁ θεὸς ὁ ὀφθείς σοι ἐν τόπῳ θεοῦ .
ἀλλὰ καὶ ὅτε ἦλθεν εἰς Βαιθὴλ αὐτὸς καὶ ὁ πᾶς ὁ λαὸς ὁ μετ αὐτοῦ , ᾠκοδόμησεν ἐκεῖ θυσιαστήριον καὶ ἐκάλεσεν τὸ ὄνομα οἴκου Βαιθήλ ·
ἐκεῖ γὰρ ἐφάνη αὐτῷ ὁ θεός .
καὶ πάλιν εἴρηται ·
ὤφθη δὲ ὁ θεὸς τῷ Ἰακὼβ καὶ ἔτι ἐν Λουζᾶ .
καὶ ἄλλοτε εἶπεν αὐτῷ ἐν ἀνθρώπου σχήματι ὀφθείς ·
οὐκέτι κληθήσεται τὸ ὄνομά σου Ἰακώβ , ἀλλ ἢ Ἰσραὴλ ἔσται τὸ ὄνομά σου , ὅτι ἐνίσχυσας μετὰ θεοῦ καὶ μετὰ ἀνθρώπων δυνατός 0 .
ὅτε καὶ ἐκάλεσε τὸ ὄνομα τοῦ τόπου Εἶδος θεοῦ εἰπών ·
εἶδον γὰρ θεὸν πρόσωπον πρὸς πρόσωπον , καὶ ἐσώθη μου ἡ ψυχή .
καὶ Μωσῆς δὲ τὸν χρηματίζοντα αὐτῷ θεὸν ἱκέτευσε λέγων ·
εἰ εὗρον χάριν ἐνώπιόν σου , ἐμφάνισόν μοι σεαυτόν , γνωστῶς ἴδω σε .
ὁ δὲ ἀπεκρίνατο αὐτῷ λέγων ·
καὶ τοῦτόν σοι τὸν λόγον ὃν εἴρηκας ποιήσω ·
εὕρηκας γὰρ χάριν ἐνώπιόν μου .
ἀλλὰ καὶ ὁ Ἰεζεκιὴλ τὸν ἐπὶ τῶν χερουβὶμ καθήμενον εἶδεν , ὡς ὅρασιν ἀνθρώπου ἀπὸ τῆς ὀσφύος αὐτοῦ καὶ ἕως κάτω πῦρ , καὶ ἀπὸ τῆς ὀσφύος αὐτοῦ ἕως ὑπὲρ ὅρασιν ἠλέκτρου 0 1 .
δι ὧν ἁπάντων μανθάνομεν οὐχ ὁμοίας τὰς ὀπτασίας γεγονέναι τοῖς προλεχθεῖσιν , ἀλλὰ διαφόρους ·
τῷ μὲν γὰρ Μωσῇ εἴρητο ·
οὐ δυνήσῃ ἰδεῖν τὸ πρόσωπόν μου ·
οὐ γὰρ ἴδῃ ἄνθρωπος τὸ πρόσωπόν μου , καὶ ζήσεται ·
τὸ γὰρ πρόσωπον τοῦ θεοῦ λόγου καὶ ἡ θεότης τοῦ μονογενοῦς υἱοῦ τοῦ θεοῦ θνητῇ φύσει οὐκ ἂν γένοιτο καταληπτή .
καὶ τῷ Ἰεζεκιὴλ δὲ ἡ τοῦ λόγου δόξα δι αἰνιγμάτων ἐθεωρεῖτο ·
τῷ δὲ Ἀβραὰμ ἐσχηματισμένος ἑωρᾶτο ἐν ἀνθρώπου μορφῇ , ὡς καὶ ὑπὸ τὴν δρῦν γενέσθαι , καὶ τοὺς πόδας ἀπονίψασθαι καὶ τραπέζης κοινωνῆσαι .
ὁμοίως καὶ ἐπὶ τοῦ Ἰακὼβ ἄνθρωπος εἰσῆκται παλαίων , ὃν ἡ μὲν γραφὴ ἄνθρωπον ὀνομάζει , αὐτὸς δὲ ὁ χρηματίζων 0 ·
οὐ κληθήσεταί φησιν τὸ ὄνομά σου Ἰακώβ ·
ἀλλ Ἰσραὴλ ἔσται τὸ ὄνομά σου , ὅτι ἐνίσχυσας μετὰ θεοῦ .
ὅθεν καὶ ὁ Ἰακὼβ ἔλεγεν ·
ὁ δὲ παρὼν προφήτης ἰδεῖν καὶ αὐτὸς μαρτυρεῖται τὴν δόξαν αὐτοῦ .
οὐκοῦν τὴν τοῦ σωτῆρος ἡμῶν Ἰησοῦ Χριστοῦ δόξαν διὰ τῶν προκειμένων ἑώρακεν .
οὕτω καὶ Μωσεῖ , οὕτω καὶ Ἰεζεκιήλ , οὐχ ὁμοίως τὰς ὀπτασίας ποιούμενος 0 .
ἑώρα δὲ τὴν τοῦ σωτῆρος ἡμῶν δόξαν ὁ προφήτης οὐ πάντως σαρκὸς ὀφθαλμοῖς , τοῖς δὲ τῆς διανοίας πεφωτισμένοις ὑπὸ τοῦ ἁγίου πνεύματος ·
ὡς γὰρ οἱ τοῦ σώματος ὑπὸ τῆς ἔξωθεν χορηγουμένης τοῦ φωτὸς αὐγῆς συνεργοῦνται εἰς τὸ βλέπειν τὰ αἰσθητά , τὸν αὐτὸν τρόπον τὰ τῆς κεκαθαρμένης ψυχῆς ὄμματα ὑπὸ νοεροῦ φωτὸς καταυγαζόμενα τὰ θεῖα κατοπτεύειν δύναται .
διὸ καὶ ὁ σωτὴρ τοῦτ  ἐδίδασκεν λέγων ·
μακάριοι οἱ καθαροὶ τῇ καρδίᾳ , ὅτι αὐτοὶ τὸν θεὸν ὄψονται , ὧν εἷς ὑπάρχων καὶ ὁ Ἠσαΐας εἶδε τὸν κύριον ἐν τῷ χρόνῳ τῆς τελευτῆς Ὀζίου τοῦ βασιλέως 0 .
διὰ τί δὲ μὴ ἔτι ζῶντος τὴν προκειμένην ὄψιν ἑώρα , ἀλλ ἐν τῷ ἐνιαυτῷ , ᾧ ἀπέθανεν ;
ἐπειδὴ διὰ τὸ τολμῆσαι Ὀζίαν τὸν βασιλέα τὸ ἀνόσιον τόλμημα ἡ δόξα τοῦ θεοῦ ἡ πάλαι ἐπισκιάζουσα τὸν οἶκον ἀνακεχωρήκει πάντα τὸν χρόνον τῆς αὐτοῦ ζωῆς , καθ ὃν λελεπρωμένος κατῴκει τὴν Ἰερουσαλήμ ·
λεπροῦ γὰρ βασιλέως οἰκοῦντος τὸν τόπον 0 .
ἐπεὶ δὲ ἐτελεύτα μὲν ἐκεῖνος , Ἰωαθὰμ δὲ ὁ υἱὸς αὐτοῦ τὴν βασιλείαν διεδέδεκτο , περὶ οὗ γέγραπται ·
εἴκοσι καὶ πέντε ἐτῶν ἦν ἐν τῷ βασιλεύειν αὐτὸν καὶ ἑκκαίδεκα ἔτη ἐβασίλευσεν ἐν Ἰερουσαλήμ .
καὶ ἐποίησεν τὸ εὐθὲς ἐν ὀφθαλμοῖς κυρίου .
εἰκότως κατ αὐτὸν ἐκεῖνον τὸν ἐνιαυτὸν ἐν ᾧ ὁ λελεπρωμένος μετηλλάχει τοῦ βίου , ὁ δὲ εὐάρεστος τῷ θεῷ τὴν βασιλείαν ὑποδέδεκτο , αὖθις ἡ δόξα τοῦ θεοῦ ἐπανῄει ἐπὶ τὸν οἶκον , δηλαδὴ ἐπὶ τὸν ναόν , ὃ δὴ καὶ ἱστορεῖ ὁ προφήτης λέγων ·
καὶ ἐγένετο τοῦ ἐνιαυτοῦ οὗ ἀπέθανεν Ὀζίας ὁ βασιλεὺς εἶδον τὸν κύριον σαβαὼθ καθήμενον ἐπὶ θρόνου ὑψηλοῦ καὶ ἐπηρμένου καὶ πλήρης ὁ οἶκος τῆς δόξης αὐτοῦ ·
ὁ μὲν οὖν οἶκος τῆς δόξης πεπλήρωτο , ὁ δὲ προφήτης οὐκ ἔνδον ἐν τῷ οἴκῳ τὸν κύριον ἑώρα , ἀλλὰ τὸν μὲν καθήμενον ἐπὶ θρόνου ὑψηλοῦ καὶ ἐπηρμένου 0 .
οὗτος δὲ ἦν , ὃν ἡ θεία γραφὴ παρίστη ἡ φήσασα ·
κύριος ἐν ναῷ ἁγίῳ αὐτοῦ ·
κύριος , ἐν οὐρανῷ ὁ θρόνος αὐτοῦ 0 .
καὶ αὐτὸς δὲ ὁ κύριος τοῦτ ἐδήλου λέγων ·
ὁ οὐρανός μοι θρόνος , ἡ δὲ γῆ ὑποπόδιον τῶν ποδῶν μου 0 1 ·
ποῖον οἶκον οἰκοδομήσετέ μοι , λέγει κύριος .
οὐκοῦν ἐπὶ μὲν τῆς οὐρανίου βασιλείας ἐνθρονιζόμενον τὸν κύριον τοῖς τῆς διανοίας ὀφθαλμοῖς ὁ προφήτης ἑώρα , τὸν δὲ ἐπὶ γῆς οἶκον πλήρη δόξης εἶναί φησιν , ὥσπερ τισὶν φωτὸς ἀκτῖσιν ἄνωθεν ἐξ οὐρανοῦ ταῖς τοῦ θείου λόγου μαρμαρυγαῖς καταυγαζόμενον 0 .
ἀσώματοί τινες θεῖαι καὶ ὑπερκόσμιοι δυνάμεις , ἃς καὶ ὁ Δανιὴλ ἐδήλου λέγων 0 ·
χίλιαι χιλιάδες ἐλειτούργουν αὐτῷ , καὶ μύριαι μυριάδες παρειστήκεισαν ἐνώπιον αὐτοῦ .
δύο μὲν οὖν εἶναι τὰ σεραφεὶμ ἐνόμισαν ἄλλοι , ἐγὼ δὲ ἐπιστήσας τῇ διανοίᾳ τῆς λεγούσης γραφῆς κύκλῳ αὐτοῦ τὰ σεραφεὶμ ἑστάναι πλεῖστα εἶναι ἡγοῦμαι , ταῦτα στεφάνου δίκην ἁπανταχόθεν ὥσπερ μέγαν βασιλέα δορυφοροῦντα , περιέποντά τε αὐτὸν τὸν θρόνον τῷ φωτίζεσθαι καὶ ζωοποιεῖσθαι ἐξ αὐτοῦ , διὰ ταῦτα δὲ τὰ κυκλοῦντα αὐτὸν σεραφεὶμ κύριος σαβαὼθ ὠνομάζετο , ὅπερ ἑρμηνεύεται κύριος τῶν δυνάμεων ἢ κύριος τῶν στρατιῶν 0 .
ἓξ δὲ πτέρυγες τῷ ἑνὶ λέγονται προσπεφυκέναι , τῷ ἕκαστον κεκοσμῆσθαι , ὥσπερ πτέρυξιν , ἐμφύτοις ἀρεταῖς καὶ μετεωροπόλοις δυνάμεσιν , αἷς ἱπτάμεναι δι οὐρανοῦ καὶ αἰθέρος φέρονται , νοηταῖς τισι χρώμεναι ἐνεργείαις , πραγμάτων τινῶν ἡμῖν ἀρρήτων ἀποτελεστικαῖς 0 ·
ὡς γὰρ ἐν ἀνθρώποις οἱ ἅγιοι τοῦ θεοῦ χαρισμάτων κρειττόνων μετεῖχον , ὡς προφητεύειν τὰ μέλλοντα καὶ νόσους ἰᾶσθαι καὶ νεκροὺς ἀνιστᾶν καὶ γλώσσαις σοφίας τε λαλεῖν καὶ γνώσεως μετέχειν , ἢ καὶ ὥσπερ κατὰ τὸ σῶμα φυσικοῖς αἰσθητηρίοις κεχρήμεθα τὸν ἀριθμὸν πέντε ὁράσει , ἀκοῇ , ὀσφρήσει , γεύσει , ἁφῇ , οὕτω πως τάχα τὴν τῶν ἀγγέλων φύσιν εἰκός , δυνάμεσι θείαις τισὶ καί τινων παραδόξων ἐνεργητικαῖς , ἡμῖν τε ἀγνώστοις κεχρῆσθαι , ἃς δὴ πτέρυγας ὁ λόγος ὠνόμασεν 0 1 ·
ἐπεὶ καὶ περὶ τῶν ἀνέμων εἴρηται ·
ὁ περιπατῶν ἐπὶ πτερύγων ἀνέμων , οὐ πάντως ἐκπιπτόντων ἡμῶν ἐπὶ σχήματα σωματικά , ὡς τῶν ἀνέμων ὀρνέων δίκην πτερυττομένων 0 .
τῶν δὲ περὶ τὰ σεραφεὶμ πτερύγων ἤτοι δυνάμεων παραδόξων ἔργων ἀποτελεστικῶν , δύο μὲν τὸ πρόσωπον ἐκάλυπτον , οὐ τὸ τοῦ κυρίου , ἀλλὰ τὸ αὑτῶν , ὡς μὴ τολμᾶν ἀτενὲς ἀφορᾶν εἰς τὸ θεωρούμενον .
διὸ οὐδεὶς ἔγνω τὸν υἱὸν εἰ μὴ μόνον ὁ γεννήσας αὐτὸν πατήρ 0 .
καὶ τοὺς πόδας δὲ ἐκάλυπτον τοὺς ἑαυτῶν , τὰ ἔσχατα τῆς οἰκείας πορείας καὶ ὡς ἂν εἴποι τις , τὰ βήματα καὶ τοῦ βίου τὰς πράξεις ἐπισκιάζοντα , ὡς μὴ ἀκαλύπτοις ποσὶν τῷ ἑαυτῶν παραστήκοιεν βασιλεῖ .
διὸ ἐγκαλυπτόμενα καὶ ὥσπερ ἀποκρύπτοντα τὴν τοῦ βίου ἑαυτῶν πορείαν , τὴν μέσην μόνην παρεῖχον ὁρᾶν ἑαυτῶν κατάστασιν , καὶ αὐτοῦ δὲ τοῦ μονογενοῦς τῆς μέσης προνοίας καὶ διοικήσεως τὴν σοφίαν ὑπερεθαύμαζον , μή τε εἰς τὸ τῆς θεότητος αὐτοῦ πρόσωπον ἐνατενίζειν τολμῶντα μή τε τοῖς ποσὶν ὡσαύτως διὰ τὸ ἀπειρομεγέθες τῆς ἀτελευτήτου καὶ ἀκαταλήπτου φύσεως , ὑπερεκπληττόμενα δὲ τὴν ἄρρητον θεότητα τοῦ θεωρουμένου .
ὁ Σύμμαχος τοῦτον ἐξέδωκε τὸν τρόπον ·
τῷ ἐνιαυτῷ ᾧ ἀπέθανεν Ὀζίας ὁ βασιλεὺς εἶδον τὸν κύριον σαβαὼθ καθήμενον ἐπὶ θρόνου ὑψηλοῦ καὶ ἐπηρμένου , καὶ τὰ πρὸς ποδῶν αὐτοῦ ἐπλήρου τὸν ναόν .
σεραφεὶμ ἑστῶτα ἐπάνωθεν ἑκάστου ἓξ πτέρυγες 0 .
τὰ δὲ πρὸς ποδῶν αὐτοῦ πεπληρωκέναι τὸν ναὸν λέγει , ἐπειδὴ ὁ ἐπὶ γῆς νεὼς ἐν τῷ ὑποποδίῳ τοῦ θεοῦ συνειστήκει ·
ὁ οὐρανὸς γὰρ αὐτοῦ θρόνος , ἡ δὲ γῆ ὑποπόδιον τῶν ποδῶν αὐτοῦ 0 1 .
εἰκότως οὖν τὰ πληροῦντα τὸν ἐπὶ γῆς οἶκον πρὸς ποδῶν ἐλέγετο τοῦ ἑωραμένου .
σεραφεὶμ δὲ ἑστήκει ἐπάνωθεν , τίνος ἐπάνωθεν ἢ τοῦ οἴκου , οὐ γὰρ δὴ τοῦ κυρίου 0 .
ὁ δὲ προφήτης ἑαυτὸν ταλανίζει , ὅτι ἐσιώπησε μὴ συναναβοήσας τοῖς σεραφεὶμ μη δὲ ὁμοίως αὐτοῖς τὸν ὕμνον τῆς θεολογίας τοῦ ἁγιασμοῦ τοῦ κυρίου ἀνειπών , αἴτιον δὲ αὐτῷ τῆς σιωπῆς γεγονέναι τὸ ἀκάθαρτά φησιν ἐσχηκέναι χείλη ἀπὸ τῆς πρὸς τὸν ἀσεβῆ λαὸν ὁμιλίας .
ἕτερος πρὸς τὸν ἕτερον ἐβόα καὶ ἔκραγεν λέγοντα ·
ἅγιος ἅγιος κύριος σαβαώθ , πλήρης πᾶσα ἡ γῆ τῆς δόξης αὐτοῦ 0 .
οὐ μίαν δὲ ἠφίεσαν φωνὴν οὐ δὲ ἀθρόως ὁμοῦ τὰ πάντα κοινῇ ταύτην ἀνέπεμπον , ἀλλ ἕτερος πρὸς τὸν ἕτερον ἐμφαίνων τὸ ἑαυτοῦ θαῦμα καὶ τὴν ἔκπληξιν τὴν ἐπὶ τῷ θεωρουμένῳ 0 .
μάλιστα δὲ ὑπερεξέπληττεν αὐτὰ ἡ ἀπὸ τῶν ὑψηλοτέρων ἐπὶ τὰ ταπεινὰ κατάβασις τῆς δόξης τοῦ θεοῦ λόγου .
τοῦτο γοῦν αὐτοῖς παρεῖχεν θαῦμα μέγιστον , ὅτι μὴ μόνος ὁ οὐρανὸς πλήρης ἐτύγχανεν τῆς δόξης αὐτοῦ , ἀλλ  ἤδη καὶ μέχρι γῆς ἔφθανεν , ὡς πληροῦσθαι τὴν σύμπασαν γῆν τῆς αὐτοῦ δόξης ·
ὑπερβολὴ γὰρ αὕτη φιλανθρωπίας τοῦ καθημένου μὲν ἐπὶ τοῦ ὑψηλοτάτου θρόνου , πληροῦντος δὲ καὶ τὰ ἐπὶ γῆς , ἐν οἷς τέως κατὰ τὸ παλαιὸν ὁ ἐν Ἱεροσολύμοις νεὼς ἐπληροῦτο κατὰ τὸν καιρὸν τῆς τούτων θέας 0 .
διὸ ἀνωτέρω ἐλέγετο ·
τὰ σεραφεὶμ εὐφημοῦντα ἐβόα , ἀλλ ὅτι καὶ πᾶσα ἡ γῆ πλήρης ἔσεσθαι ἔμελλεν τῆς δόξης αὐτοῦ ·
προγνώσει γὰρ τοῦ μέλλοντος ὑπερεθαύμαζον .
ὃ δὴ καὶ ἀκολούθως τοῖς θεσπίσμασιν ἐτελεῖτο μετὰ τὴν εἰς ἀνθρώπους τοῦ σωτῆρος ἡμῶν πάροδον ·
ἐξ ἐκείνου γὰρ ὡς ἀληθῶς πᾶσιν ἐγνώσθη τοῖς ἔθνεσιν καὶ εἰς πᾶσαν ἐκηρύχθη τὴν γῆν , οὐ μόνον ἡ γνῶσις , ἀλλὰ καὶ ἡ δόξα τῆς περὶ αὐτοῦ θεολογίας .
ἐπειδὴ γὰρ ἑώρων αὐτοῦ τὴν δόξαν ἐπὶ γῆς μέλλουσαν ἐκλάμπειν μηδὲν δὲ ἀπὸ τῆς γεώδους καὶ φθαρτῆς οὐσίας ζημιουμένην , εἰκότως ἀνεβόων τό ·
ἅγιος ἅγιος ἅγιος κύριος σαβαώθ , οὐχ ἅπαξ τὸν ἁγιασμὸν αὐτοῦ , ἀλλὰ καὶ πολλάκις , μᾶλλον δὲ εἰς ἀναρίθμητον καὶ εἰς ἄπειρον καὶ εἰς ἀεὶ ὑπερεκπληττόμενα 0 .
διὸ ἕτερος πρὸς τὸν ἕτερον ἐκεκράγει ἐμφαίνων ὁ καθ εἷς τῷ πλησίον τὸ ἑαυτοῦ θαῦμα 0 .
καὶ ἐπήρθη τὸ ὑπέρθυρον .
ἐπὶ ταύτῃ τῇ βοῇ τὸ ὑπέρθυρον τοῦ ναοῦ ἐπήρθη , καὶ ὁ οἶδος ἐνεπλήσθη καπνοῦ , ἀπορρήτως αἰνιττομένου τοῦ λόγου , ὡς ἄρα πληρουμένης πάσης τῆς γῆς τῆς δόξης αὐτοῦ , γυμνοῦσθαι ἤμελλεν ὁ ἐν ἐκείνῳ τῷ τόπῳ νεὼς καὶ τοῦ ὑπερθύρου δὲ ἀρθέντος ἔρημος καταλειφθήσεσθαι καὶ καπνοῦ τε πλήρης ἔσεσθαι παραδοθεὶς πυρί ·
πυρὸς γὰρ σημεῖον ὁ καπνός 0 .
ᾐνίξατο τοίνυν διὰ τούτων ὁ λόγος ἐπὶ τέλει τὸν κατειληφότα τὸν τόπον ἐμπρησμόν , μεθ ὃν ἐπληρώθη πᾶσα ἡ γῆ τῆς δόξης αὐτοῦ τοῦ κυρίου ·
οὐκέτι ἑνὸς οἴκου , μυρίων δὲ καθ ὅλης τῆς οἰκουμένης πολὺ κρειττόνων ἐκείνου συστάντων 0 .
ἀκολούθως τῇ βοῇ τῶν σεραφεὶμ ταῦτα θεασάμενος ὁ προφήτης ἐν ἀγωνίᾳ κατέστη , μή πη ἄρα καὶ αὐτὸς τῷ πλήθει συναπόλοιτο τοῦ λαοῦ ·
συνιδὼν γὰρ ὡς ἀνωτέρω μὲν ἐλέγετο , πλήρης εἶναι ὁ οἶκος τῆς δόξης τοῦ θεοῦ , ἐπὶ δὲ τῇ γενομένῃ βοῇ οὐκέτι δόξης ἀλλὰ καπνοῦ 0 .
Εἰκότως τὴν ἐπὶ τὸ χεῖρον μεταβολὴν τοῦ οἴκου τεκμηράμενος θορυβεῖται καὶ ἀγωνιᾷ μὴ ἄρα πη συμπαραληφθῇ τούτοις , δι οὓς ταῦτ ἔπασχεν ὁ τόπος , ἀλλὰ καὶ τὸ ὑπερέχον τῆς δόξης τοῦ θεωρουμένου κυρίου τῇ θνητῇ φύσει συμβαλὼν ἐξομολογεῖται , ταλανίζων δι αὐτῆς ἑαυτόν φησιν ·
ὦ τάλας ἐγώ , ὅτι κατανένυγμαι , ὅτι ἄνθρωπος ὢν καὶ ἀκάθαρτα χείλη ἔχων ἐν μέσῳ λαοῦ ἀκάθαρτα χείλη ἔχοντος ἐγὼ οἰκῶ καὶ τὸν βασιλέα κύριον σαβαὼθ εἶδον τοῖς ὀφθαλμοῖς μου .
ὁμολογεῖ δὲ ἀκάθαρτος εἶναι οὐ τὴν ψυχὴν ἀλλ οὐ δὲ τὸ πᾶν σῶμα , ἐπεὶ μηδεμίαν ἑαυτῷ πρᾶξιν ἀκάθαρτον συνῄδει , μόνα δὲ τὰ χείλη ἀκάθαρτα ἐσχηκέναι φησίν , ὡς τοῦ λοιποῦ σώματος αὐτῷ καθαριεύοντος καὶ τῆς ψυχῆς , κατὰ τό ·
καὶ τὰ χείλη δὲ ἀκάθαρτα εἶχεν , οὐ δ ἄλλοθεν ἢ ἀπὸ τῆς πρὸς τοὺς ἀκαθάρτους ὁμιλίας 0 ·
ἠναγκάζετο γὰρ ὡς εἰκὸς ἀκαθάρτοις ἀνδράσι προσομιλῶν ἄξια τῆς ἐκείνων φθέγγεσθαι μοχθηρίας , δι ὧν ἐμόλυνε τὰ χείλη 0 .
οὕτω δὲ ἀκριβὴς ὁ βίος ἐτύγχανε τοῦ προφήτου ὡς καὶ ἐπὶ τῷ σμικροτάτῳ κατανύττεσθαι , διαβάλλει δὲ ὁμοῦ τὴν θνητὴν φύσιν ὡς ἂν φθορᾶς ἔμπλεω καὶ ἀτιμίας .
διό φησι τό ·
ἄνθρωπος ὤν ·
ἀπήρκει γὰρ πρὸς διαβολὴν καὶ τὸ ἄνθρωπον εἶναι σάρκα φθαρτὴν περιβεβλημένον .
τῷ μὲν προφήτῃ Ἰερεμίᾳ εἰρηκότι 0 ·
ὁ Ὢν δέσποτα κύριε , ἰδοὺ οὐκ ἐπίσταμαι λαλεῖν , ὅτι νεώτερος ἐγώ εἰμι , ἐξέτεινεν κύριος τὴν χεῖρα αὐτοῦ καὶ ἥψατο τοῦ στόματος αὐτοῦ καὶ εἶπεν πρὸς αὐτόν ·
ἰδοὺ δέδωκα τοὺς λόγους μου εἰς τὸ στόμα σου ·
ἐπεὶ γὰρ μὴ καθάρσεως ἐδεῖτο τὰ τοῦ Ἰερεμίου χείλη , εἰκότως ἡ τοῦ κυρίου χεὶρ ἁψαμένη τοῦ στόματος αὐτοῦ τῆς προφητικῆς αὐτὸν ἐπλήρου χάριτος .
νυνὶ δὲ τῷ Ἠσαΐᾳ καθάρσεως δεομένῳ οὐχ ὁ κύριος , ἀλλ  ἓν τῶν σεραφεὶμ ἀποσταλὲν ὑπὸ τοῦ κυρίου ἄνθρακα φέρον πρόσεισιν καὶ τὰ χείλη αὐτοῦ περικαθαίρει τῷ ἄνθρακι 0 .
ἔνθεν εἰκότως ἑρμηνευόμενα τὰ σεραφεὶμ εἰς τὴν Ἑλλάδα φωνὴν ἐμπινπρῶντες ἢ ἐμπρησταὶ σημαίνουσιν .
καί μοι δοκοῦσιν καθαρτικοί τινες εἶναι τῶν καθάρσεως δεομένων , διὸ οἱ σεραφεὶμ τοῖς τοῦ προφήτου χείλεσιν τὸν καθαρτικὸν ἄνθρακα προσῆγεν εἷς τούτων κελευσθεὶς τοῦτο πρᾶξαι .
οὗτος δὲ ἦν ὁ ἄνθραξ ἀπὸ τοῦ θυσιαστηρίου τάχα που τοῦ φιλανθρώπου κυρίου πληροῦντος τὸ ἑαυτοῦ θυσιαστήριον τοιούτων τινῶν σωτηρίων καὶ καθαρτικῶν ἀνθράκων .
διὸ λέλεκταί που ·
ἄνθρακες ἀνήφθησαν ἀπ αὐτοῦ .
καὶ ὁ θεὸς δὲ αὐτὸς παρὰ Μωϋσεῖ πῦρ καταναλίσκον εἴρηται , καὶ ὁ σωτὴρ ἐν Εὐαγγελίοις βαπτίσειν τοὺς ἀξίους ἐν πνεύματι ἁγίῳ καὶ πυρὶ μεμαρτύρηται .
διὰ τούτων ἁπάντων παιδεύοντος ἡμᾶς τοῦ λόγου μὴ ἄλλως δύνασθαί τινα τυχεῖν καθάρσεως ἁμαρτημάτων ἢ διὰ τοῦ θείου πυρός 0 ·
ὁποῖον γάρ ἐστι τὸ ἑκάστου ἔργον τὸ πῦρ αὐτὸ δοκιμάσει , καί ·
ὁ σωθησόμενος γάρ φησιν οὕτως σωθήσεται ὡς διὰ πυρός 0 .
Εἰκότως οὖν καὶ ὁ τοσοῦτος προφήτης δι ἄνθρακος πυρὸς καθαίρεται τὰ χείλη , διὸ λέγεται πρὸς αὐτόν ·
ἰδοὺ ἥψατο τοῦτο τῶν χειλέων σου καὶ ἀφελεῖ τὰς ἀνομίας σου καὶ τὰς ἁμαρτίας σου περικαθαριεῖ .
ποίας δὲ ἀνομίας καὶ ἁμαρτίας ἢ ὧν τὰ χείλη αὐτοῦ πεπληρῶσθαι ὁμολογεῖ 0 ;
μετὰ δὲ τὴν τούτων κάθαρσιν ἀκολούθως φωνῆς καταξιοῦται τοῦ καθημένου ἐπὶ θρόνου λεγούσης ·
τίνα ἀποστείλω , καὶ τίς πορεύσεται πρὸς τὸν λαὸν τοῦτον ;
ἐδοκίμαζεν ἄρα ἡ τοιαύτη φωνὴ μέσως εἰρημένη τὴν τοῦ προφήτου προθυμίαν , ὡς ἂν τῆς ἀγαθῆς προαιρέσεως μισθὸν κτήσοιτο .
διὸ οὐ προστακτικῶς ἐκέλευσεν αὐτῷ ἀπιέναι , μέσως δὲ ἠρώτα , τίς εἴη ἕτοιμος τοῦτο πράττειν .
ὁ δὲ ὑπολαβὼν σὺν πολλῷ θάρσει ἅτε δὴ κεκαθαρμένος τὰ χείλη εἶπεν ·
ἰδοὺ ἐγώ εἰμι ·
ἡ δὲ φωνὴ πρὸς αὐτόν 0 ·
πορεύθητι καὶ εἰπὲ τῷ λαῷ τούτῳ ·
ἀκοῇ ἀκούσετε καὶ οὐ μὴ συνῆτε καὶ βλέποντες βλέψετε καὶ οὐ μὴ ἴδητε .
τίνα δὲ βλέποντες βλέψουσιν καὶ τίνος ἀκοῇ ἀκούσονται , οὐ παρέστησεν ἡμῖν καταλιπὼν σκοπεῖν ἐκ τῆς τοῦ λόγου ἀκολουθίας , ἧς ὁ νοῦς τοιοῦτός ἐστιν ·
ὃν σὺ τεθέασαι κύριον καὶ ὃν τοῖς σοῖς ὀφθαλμοῖς εἶδες , ὦ προφῆτα , τοῦτον καὶ ὁ λαὸς οὗτός ποτε ὄψεται , ἀλλὰ καὶ τῆς φωνῆς ἧς αὐτὸς ἐπὶ τοῦ παρόντος ἐπακήκοας , ἐπακούσεται καιρῷ τινι καὶ αὐτός ·
οὐ μὴν καὶ συνήσει οὐ δὲ γνώσεται οὐ δὲ βουλήσεται αὐτοῦ τὴν χάριν παραδέξασθαι .
σαφῶς δὲ διὰ τούτων τὴν εἰς ἀνθρώπους ἑαυτοῦ παρουσίαν ὁ ταῦτα λέγων ἐδήλου .
ὅπως δὲ βλέποντες οὐκ ἑώρων , διερμηνεύει ἑξῆς φάσκων ·
τοὺς ὀφθαλμοὺς αὐτῶν ἐκάμμυσαν , μήποτε ἴδωσιν τοῖς ὀφθαλμοῖς ·
ὁ μὲν γὰρ σωτὴρ ἅτε φῶς ὑπάρχων πάντων ἐφώτιζεν τὰς ψυχάς , ὡς καὶ τυφλοῖς τὸ βλέπειν χαρίζεσθαι , οἱ δὲ τοὺς ὀφθαλμοὺς ἔμυον , ὥστε μὴ βλέπειν , καὶ οὕτω βλέποντες οὐκ ἔβλεπον ·
ὅταν γάρ τις ἐνατενίσας καὶ ἀκριβῶς θεασάμενος ὑπερίδῃ καὶ καταφρονήσῃ τοῦ ὁρωμένου ἢ μύσῃ τὰ ὄμματα προσποιούμενος μὴ ἑωρακέναι , τότε βλέπων οὐκ εἶδεν .
τὸ μὲν οὖν βλέψαι ὑπῆρξεν αὐτοῖς ἀπὸ τῆς χάριτος τοῦ ὀφθέντος , τὸ δὲ μὴ ἰδεῖν συμβέβηκεν ἀπὸ τοῦ αὐτοὺς μῦσαι τοὺς ὀφθαλμοὺς ἑαυτῶν καὶ προσποιηθῆναι μὴ βλέπειν .
οὕτω δὲ καὶ ἀκοῇ ἀκούει τις καὶ πάλιν οὐκ ἀκούει , ἐπειδὰν μὴ συνῇ τὰ λεγόμενα ἢ ὅταν παρακούῃ καὶ καταφρονῇ τῶν λεγομένων .
συμβαίνει δὲ τοῦτο , ἐπειδάν τις τὰ ὦτα ἑαυτοῦ βαρύνῃ ὥσπερ ἀποφράξας καὶ ἀποκωφώσας αὐτά 0 .
ταῦτα οὖν ἔσεσθαι περὶ τὸν τῶν Ἰουδαίων λαὸν ἡ φωνὴ τοῦ κυρίου ἐθέσπισεν , ἣ ἐπληροῦτο ἔργοις ἐπὶ τῆς τοῦ σωτῆρος ἐπιδημίας , καθ ἣν παρόντα αὐτὸν ὀφθαλμοῖς ὁρῶντες οὐκ ἔβλεπον καὶ διδάσκοντος τὰ μυστήρια τῆς βασιλείας οὐ συνίεσαν .
καὶ τὴν δόξαν δὲ κυρίου διὰ τῶν ἐκκλησιῶν αὐτοῦ πληροῦσαν πᾶσαν τὴν γῆν ὁρῶντες οὐ κατανύττονται τὴν καρδίαν , δι ἣν αὐτοὶ ἑαυτοῖς ἐνεποίησαν ἀπιστίαν .
διὸ καὶ τὴν αἰτίαν ἐπιλέγει ·
καὶ τοὺς ὀφθαλμοὺς ἐκάμμυσαν , εἰπών ·
μήποτε ἴδωσιν τοῖς ὀφθαλμοῖς καὶ τοῖς ὠσὶν ἀκούσωσιν καὶ τῇ καρδίᾳ συνῶσιν καὶ ἐπιστρέψωσιν καὶ ἰάσομαι αὐτούς .
τούτων ἐπακούσας ὁ προφήτης ἐρωτᾷ λέγων ·
ἕως πότε , κύριε 0 ;
τί γὰρ ἔσται τέλος τῆς τοιαύτης αὐτῶν ἀβλεψίας ;
ὁ δὲ ἀποκρίνεται ·
ἕως ἐρημωθῶσιν πόλεις παρὰ τὸ μὴ κατοικεῖσθαι .
σημαίνει δὲ διὰ τούτων τὴν ἐπελθοῦσαν πρώτην ὑπὸ Ῥωμαίων τῷ τόπῳ πολιορκίαν μετὰ τὰ κατὰ τοῦ σωτῆρος αὐτοῖς τολμηθέντα , καθ ἣν Ἰουδαίων πλεῖσται πόλεις ἐπὶ αὐτοκράτορος Οὐεσπασιανοῦ δῃωθεῖσαι ἀφανεῖς παντελῶς κατέστησαν , ὡς μη δὲ μνήμην αὐτῶν μη δὲ ὄνομα περιλείπεσθαι .
καὶ μετὰ ταῦτα μακρυνεῖ ὁ θεὸς τοὺς ἀνθρώπους , σαφέστερον ἐξέδωκεν ὁ Σύμμαχος εἰπών ·
καὶ μακρὰν ποιήσει κύριος τοὺς ἀνθρώπους .
σημαίνει δὲ ὁ λόγος , ἣν κατὰ τὸν αὐτὸν χρόνον ὑπέμεινεν αἰχμαλωσίαν τὸ πλῆθος τοῦ Ἰουδαίων ἔθνους , καὶ τὸν διασκεδασμόν , ὃν διεσκεδάσθησαν φεύγοντες τὰς ἐπικειμένας αὐτοῖς συμφοράς .
ἐπὰν δὲ ἐκεῖνοί φησι μακρυνθῶσιν τὸ τηνικαῦτα , πληθυνθήσονταί φησιν οἱ καταλειφθέντες ἐπὶ τῆς γῆς ἕτεροι ὄντες τῶν προτέρων .
τοσοῦτοι δὲ οὗτοι ἔσονται , ὡς παραβαλλομένους αὐτοὺς τοῖς πρώτοις πολλοστημόριον εἶναι νομίζεσθαι τοῦ ἐκείνων πλήθους ·
ἔσται γάρ φησι καὶ ἔτι ἐν αὐτῇ τὸ δέκατον .
εἶθ  ὁποῖον ἔσται τέλος καὶ τούτων τῶν περιλειφθέντων παρίστησιν ἐπιφέρων ἑξῆς ·
καὶ πάλιν ἔσται εἰς προνομὴν ὡς τερέβινθος καὶ ὡς βάλανος ὅταν ἐκπέσῃ ἐκ τῆς θήκης αὐτῆς , κατὰ δὲ τὸν Σύμμαχον εἴρηται 0 ·
καὶ πάλιν ἔσται εἰς καταβόσκησιν ὡς δρῦς καὶ ὡς βάλανος , ἥτις ἀποβαλοῦσα ἵσταται μόνη , οὕτω πως ἐρημίαν παντελῆ προαγορεύοντος τοῦ λόγου 0 .
ἐπληροῦτο δὲ καὶ αὕτη κατὰ τοὺς τοῦ Ἀδριανοῦ χρόνους , καθ οὓς δευτέραν ὑπομείναντες Ἰουδαῖοι πολιορκίαν εἰς τοῦτο κακῶν περιέστησαν , ὡς νόμοις καὶ διατάγμασιν αὐτοκρατορικοῖς μη δ ἐξ ἀπόπτου τὴν ἐρημίαν τῆς αὐτῶν μητροπόλεως θεωρεῖν ἐπιτρέπεσθαι .
σφόδρα δὲ ὁ λόγος προσφυέσι κέχρηται παραδείγμασιν φήσας περὶ τοῦ Ἰουδαίων λαοῦ ·
ἔσονται γὰρ ὡς τερέβινθος ἢ ὡς δρῦς ἢ βάλανος ὅταν ἐκπέσῃ ἐκ τῆς θήκης αὐτῆς 0 .
οὐκέτι γὰρ ἀμπελὼν κυρίου σαβαὼθ οὐ δ ὡς παράδεισος θεοῦ οὐ δ ὡς ἐλαία ὡραία οὐ δ ὡς φοῖνιξ κατὰ τὸν δίκαιον οὐ δ ὡς ἄλλο τι τῶν ἡμέρων καὶ ἀναγκαίων φυτῶν ἔσεσθαι αὐτούς φησιν , ἀλλ ὡς βάλανον οὐ δ αὐτὴν συνεστῶσαν , ἀλλ ἐκπεπτωκυῖαν τῆς θήκης αὐτῆς , καὶ ὡς τερέβινθον , ἢ κατὰ τοὺς λοιποὺς ἑρμηνευτάς 0 1 2 ·
ὡς δρῦν 0 .
δρῦν δὲ καὶ βάλανον καὶ δρυμὸν καὶ τῶν ἀνημέρων ξύλων τὰ ἄκαρπα καὶ ἀγριώτατα εἴωθεν ὀνομάζειν ἡ θεία γραφή , ἐπειδὰν ἐθέλῃ τὰ ἀλλόφυλα σημαίνειν ἔθνη , οἷς ὅμοιον ἔσεσθαί φησι καὶ τὸν Ἰουδαίων λαὸν οὐδὲν τῶν ἀλλοφύλων ἐθνῶν οὔ τε τῷ βίῳ οὔ τε τῷ τρόπῳ διενηνοχότα , ἀλλὰ καὶ ἐν χείρονι τυγχάνοντα καταστάσει , τῷ τοὺς μὲν τὰς οἰκείας ἐπέχειν χώρας καὶ τοὺς κατὰ φύσιν τὴν αὐτῶν προφέρειν καρπούς , τούτους δὲ τῆς οἰκείας ἐκπεπτωκέναι καὶ μὴδ  ὁμοίως ἐκείνοις ἐνεργεῖν , ὡς διὰ τοῦτο παραβάλλεσθαι δρυὶ ἀγρίῳ φυτῷ καὶ βαλάνῳ καρπῷ ζῴων ἀλόγων θρεπτικῷ καὶ τούτῳ ἐκπεπτωκότι τῆς θήκης .
τούτοις ἑξῆς μετὰ ἀστερίσκων προσθήκης ἐπιλέγει περὶ τοῦ ἐξ αὐτῶν ἁγίου σπέρματος , περὶ οὗ καὶ ἐν τοῖς ἀνωτέρω ἐλέγετο ·
εἰ μὴ κύριος σαβαὼθ ἐγκατέλιπεν ἡμῖν σπέρμα , ὡς Σόδομα ἂν ἐγενήθημεν καὶ ὡς Γόμορρα ἂν ὡμοιώθημεν 0 .
σπέρμα ἅγιον τὸ στήλωμα αὐτῆς οὐ κεῖται μὲν παρὰ τοῖς ἡμετέροις ἀντιγράφοις , διὸ καὶ περιττὸν εἶναι δόξειεν ἄν ·
πλὴν ἐπεὶ ὁ μὲν Θεοδοτίων ἐξέδωκεν οὕτως εἰπών 0 ·
σπέρμα ἅγιον τὸ στήλωμα αὐτῆς , ὁ δὲ Ἀκύλας 0 1 ·
σπέρμα ἡγιασμένον στήλωσις αὐτῆς , ὁ δὲ Σύμμαχος 0 1 ·
σπέρμα ἅγιον ἡ ἀντίστασις αὐτῆς 0 .
τίνα ἀντίστασιν ἢ στήλωσιν φήσειεν εἶναι τοῦ ἐκπεσόντος ἐκείνων λαοῦ ἢ τὸ ἐξ αὐτῶν σπέρμα ἅγιον τὸ μὴ ἐκπεσὸν μη δὲ τὴν ὁμοίαν τοῖς λοιποῖς ὑπομεῖναν πτῶσιν ;
εἶεν δ ἂν οὗτοι οἱ τὴν χάριν τὴν σωτήριον ὑποδεδεγμένοι ἀκοῇ ἀκούσαντες καὶ ὀφθαλμοῖς βλέψαντες , οὓς μακαρίζων ὁ σωτὴρ ἔλεγεν ·
ὑμῶν δὲ μακάριοι οἱ ὀφθαλμοὶ ὅτι βλέπουσιν , καὶ τὰ ὦτα ὑμῶν ὅτι ἀκούουσιν 0 .
τὰ πρῶτα τῆς προφητείας ἐπὶ Ὀζίου τοῦ βασιλέως λέλεκτο , ὃν διαδεξαμένου Ἰωαθὰμ κατ ἀρχὰς τῆς βασιλείας αὐτοῦ τὴν προταθεῖσαν ὀπτασίαν ὁ προφήτης ἑώρα , δι ἧς τὴν θεότητα τοῦ μονογενοῦς υἱοῦ τοῦ θεοῦ παρέστησεν καὶ θεσπίσας τὰ λελεγμένα μέχρι τούτων ἔστη , οὐ πολλῶν λόγων δεηθέντος τοῦ καιροῦ διὰ τὴν τοῦ βασιλέως εὐσεβῆ κατάστασιν , ᾧ καὶ τὸν λαὸν ἐξακολουθεῖν εἰκὸς ἦν .
μετὰ δὲ τὴν ὀπτασίαν χρόνου μεταξὺ διαγενομένου ἐτῶν δέκα ἕξ 0 ·
τοσούτοις γὰρ ἦρξεν ὁ Ἰωαθάμ , βασιλεύει Ἄχαζ δυσσεβέστατος ἀνδρῶν .
εἴ τις καὶ ἄλλος , καθ ὃν τὰ προκείμενα θεσπίζεται περιέχοντα προφητείαν τῆς τοῦ υἱοῦ τοῦ θεοῦ κατὰ σάρκα γεννήσεως 0 .
καὶ πολλῆς γε ἔχεται ἀκολουθίας ὁ λόγος μετὰ τὴν θεότητα αὐτοῦ θεσπίζων τὰ περὶ τῆς εἰς ἄνθρωπον αὐτοῦ γενέσεως .
γίγνεται δὲ ὑπόθεσις τοῦ τῆς προφητείας λόγου δύο βασιλέων ἐπανάστασις κατὰ τοῦ Ἄχαζ , ὧν ὁ μὲν τῆς Συρίας ἡγεῖτο Ῥαασσὼν ὄνομα , βασιλικὴν πόλιν τὴν Δαμασκὸν κεκτημένος , ὁ δ ἐκράτει τοῦ πλήθους τοῦ Ἰουδαίων ἐν τῇ καλουμένῃ Σαμαρείᾳ πόλει .
ἦν δὲ οὗτος Φάκεε Ῥομελίου υἱός .
καὶ δὴ συμφωνήσαντες οὗτοι ἐπιστρατεύουσιν τῷ Ἄχαζ , ὃς ἐβασίλευσεν τῆς Ἰερουσαλὴμ φυλῶν τοῦ Ἰουδαίων ἔθνους καθηγούμενος , ἀλλὰ τὸν μὲν Ἄχαζ παραδίδωσι ὁ θεὸς διὰ πλείστας ὅσας δυσσεβείας αὐτοῦ , τόν τε ὑπ αὐτῷ λαὸν τοῖς εἰρημένοις βασιλεῦσιν , ὡς ἀνελεῖν μὲν αὐτῶν δέκα καὶ δύο μυριάδας ἀνδρῶν , αἰχμαλώτους δὲ ἀπαγαγεῖν οὐκ ἐλάττους εἴκοσι μυριάδων 0 .